
CA TOȚI SĂ FIE UNA 


Apropierea de sfârşitul celui de-al doilea mileniu ne invită pe toți la un 
examen de conştiinţă şi de inițiative ecumenice oportune pentru a ne putea 
prezenta la marele jubileu, dacă nu total uniţi, cel puţin mai aproape de de- 
păşirea dezbinărilor din cel de-al doilea mileniu. 


Pentru aceasta, oricine îşi dă seama, este necesar un efort comun. 


Trebuie să continuăm dialogul doctrinar, dar mai ales să ne angajăm 
mai mult în rugăciune ecumenică. Această rugăciune s-a intensificat mult 
după Conciliu, însă trebuie să ia o amploare şi mai mare, angajându-i tot mai 
mult pe creştini în spiritul marii cereri a lui Cristos, înainte de pătimirea sa: 
Tată, şi ei să fie una cu noi (n 17,21). 


Este invitația Sfântului Părinte Papa loan Paul al II-lea adresată în 
scrisoarea apostolică către episcopat, cler şi către credincioşi despre pregă- 
tirea jubileului anului 2 000 (Tertio millennio adveniente). 


Este de fapt dorința pe care a exprimat-o şi Sfântul Sinod al Bisericii 
Ortodoxe Române, în privința pregătirii şi întâmpinării marelui jubileu al 
anului 2000 şi în aceste zile particulare o preocupare a tuturor Bisericilor. 

Este exigența timpului nostru care are nevoie de apropiere, de 
solidaritate şi unitate în fața atâtor forţe ale întunericului şi în fața pericolelor 
de tot felul. 


Nu poate fi vorba de o pregătire adevărată şi mai potrivită pentru 
marele jubileu decât în Duhul Sfânt şi nici nu poate fi desfăşurată o lucrare 
ecumenică temeinică decât în tot acelaşi Duh Sfânt. Biserica nu se poate 
pregăti pentru noul mileniu altfel decât în Duhul Sfânt. Ceea ce la împli- 
nirea timpului s-a împlinit prin Duhul Sfânt, acum nu poate reveni în me- 
moria Bisericii decât prin el, scria sfântul Părinte în aceeaşi scrisoare 
apostolică. 

„Această pregătire în Duhul Sfânt este o obligaţie continuă, o condiţie 
a trăirii cu adevărat a misterului mântuirii noastre, dar mai ales acum în acest 

an, dedicat special Duhului Sfânt îndeosebi, în această perioadă binecuvântată 
de rugăciuni pentru unitatea Bisericilor. 


Felicităm din inimă pe iniţiatorii acestui colocviu teologic, desfăşurat 
tocmai în timpul octavei mondiale de rugăciuni, punându-se astfel şi mai bine 
fundamentul unei rugăciuni adevărate pentru unitatea în Duhul Sfânt. 


După reflexile la care am luat parte, prezentate cu atâta dăruire şi com- 
petență din partea distinşilor profesori de la Institutul Teologic Romano-Catolic 
şi Facultatea de Teologie Ortodoxă din Iaşi, ne aflăm în acest cadru sacru, ca 
într-un cenacol, pentru rugăciune. 


Este de fapt actualizarea acelui moment din Evanghelia Sfântului Ioan 
şi, mai precis, din viaţa lui Isus, din Cenacol, în Joia Sfântă: Cina de taină. 
Acolo Isus l-a promis pe Mângâietorul, s-au desfăşurat cele mai profunde 
clipe şi trăiri, atunci şi acolo s-a înălțat cea mai profundă rugăciune - pentru 
ca toți să fie una, în acea clipă le-a lăsat ucenicilor cel mai mare dar: 
dragostea (In 13-17). 


Timpul nostru este altul şi persoanele sunt altele, dar Isus şi Evan- 
ghelia sa este aceeaşi şi rugăciunea este la fel. Noi suntem uniţi aici de acelaşi 
Duh Sfânt pe care Isus ni l-a oferit şi vrem să-l ascultăm pe el, care este 
prezent în mijlocul nostru, ne vorbeşte şi se roagă pentru noi. Noi nu vrem să 
facem altceva decât să ne rugăm împreună cu el şi să implorăm acelaşi lucru: 
ca toți să fie una!, ca lumea să creadă. 

Convertirea inimii şi sfințenia vieţii, împreună cu rugăciunile indivi- 
duale şi publice pentru unirea creştinilor, trebuie socotite sufletul întregii 
mişcări ecumenice şi pot fi numite pe drept cuvânt ecumenism spiritual, cum 
îl defineşte în scrisoarea enciclică Ut unum sint Sfântul Părinte loan Paul al 
II-lea, referindu-se la angajarea ecumenică (nr. 21). 

Pe drumul ecumenic spre unitate, primatul îi revine fără îndoială 
rugăciunii în comun, unirii în rugăciune a celor care se strâng laolaltă în jurul 
lui Cristos însuşi. Dacă creştinii, în pofida dezbinărilor lor, vor şti mereu mai 
mult să se unească în rugăciune comună în jurul lui Cristos, ei vor deveni tot 
mai conştienţi de faptul că ceea ce îi desparte e foarte limitat în comparaţie cu 

ceea ce îi uneşte. Dacă se vor întâlni tot mai des şi cu sârg în faţa lui Cristos 
în rugăciune, ei vor putea găsi curajul să înfrunte întreaga realitate umană 
dureroasă a dezbinărilor şi se vor regăsi împreună în acea comunitate a 
Bisericii pe care Cristos o formează neîncetat în Duhul Sfânt, în ciuda tuturor 


slăbiciunilor şi a limitelor omeneşti, ne îndeamnă Sfântul Părinte în acelaşi 
document (nr. 24). 


"Rugăciunea ne deschide ochii ca să putem să-i privim altfel pe fraţii 
noştri, să le vedem calitățile şi valorile şi să ne împărtăşim din ele. Rugăciunea 
ecumenică este în serviciul misiunii creştine şi a credibilităţii ei, pentru că 
atunci când o facem şi o celebrăm ne întoarcem de fapt în Cenacol, unde cel 
care se află î în mijloc este Cristos însuşi. 


Este aşadar un motiv de bucurie să dăm ascultare i inspirației Duhului 
Sfânt care ne-a determinat să ne unim şi şă venim aici împreună, iar mâine să 
mergem în alt loc, în alt Cenacol, Biserica Sfântul Andrei. 

Va fi un motiv de mare speranță dacă acest lucru se va transforma 
încet în practică permanentă. Atunci convertirea inimii şi sfințenia vieţii va 
transforma Biserica în popor unit al lui Dumnezeu, unde fiecare cu valoarea 


şi frumuseţea lui se va uni într-un cor universal, spre lauda Părintelui ceresc, 
prin Isus Cristos Fiul său în Duhul Sfânt. 


+ P.S. Petru GHERGHEL, 
episcop de Iaşi 

DUHUL SFÂNT - DUHUL ÎNFIERII NOASTRE ÎN HRISTOS 
Omilie la Rugăciunea pentru unitate! 


2, 

Cele două lecturi din Noul Testament (Rom 8,14-27 şi In 16,1-15) pe 
care le-am auzit în seara aceasta se referă ambele la lucrarea, Duhului Sfânt 
în noi. Există o lucrare a Duhului Sfânt în toată creaţia, dar în mod deosebit 
este o lucrare a Duhului Sfânt în creştini. Un Sfânt Părinte comun al Bisericii 
din Răsănţ şi Apus, Sfântul Maxim Mărturisitorul, care avea prieten la Roma 
pe papa Martin şi care a murit în anul 662, în exil, pentru că mărturisea 
dreapta credinţă împotriva ereziei vremii de atunci, a spus că Duhul Sfânt este 
prezent în toate creaturile şi că nu există nici o creatură în lumea aceasta 
lipsită de Duhul Sfânt. şi chiar creaţia care nu este rațională se menţine în 
existență prin puterea Duhului Sfânt?. Dar atunci care este deosebirea între 
creştini şi ceilalți oameni care nu au. credinţa în Iisus Hristos? Răspunsul 
sfântului Maxim Mărturisitorul este cel pe care l-am auzit în seara aceasta în 
epistola sfântului Apostol Pavel către Romani: Fraţilor, toți cei care se lasă 
călăuziți de Duhul lui Dumnezeu, sunt fii ai lui Dumnezeu. Cu alte cuvinte, 
revenind la sfântul Maxim, el spune: Duhul Sfânt în creştini trezeşte conştiinţa 
că sunt fiii ai lui Dumnezeu” prin har. “Deci î în toate făpturile este prezent 


Duhul Sfânt, dar în creştini El trezeşte conștiința că suntem fii după har în 


Fiul, adică î în Iisus Hristos şi deci fii, copii după har ai Tatălui Domnului 
nostru Tisus Hristos, ai lui Dumnezeu-Tatăl, Părintele luminilor. Deci această 
lucrare a Duhului. Sfânt î în, creştini nu este doar o lucrare de menţinere în 
existență a omului, ci este o lucrare de introducere a lui în adâncul iubirii 
Sfintei Treimi. De aceea, botezul în apă şi prin Duhul Sfânt înseamnă 
introducerea noastră î în interioritatea sau intimitatea Sfintei Treimi. O; pro- 
fesoară psihanalistă creştină catolică din Franța, Françoise Dolte, citind cu 


! Care a avut loc în data.de 24 ianuarie 1998 la Institutul Teologic Romano-Catolic 
2 Vezi Psalmul t03 (104), versetele 30 și 31: Lua-vei duhul lor şi-se vor sfârşi şi în 
țărână se vor întoarce. Trimite-vei Duhul tău şi se vor zidi şi vei înnoi fața pământului. 


